คือเคยไปพบแพทย์มาแล้วและให้ยาคุมมากินปรับโฮโมน3เดือนค่ะ ระหว่างที่กินจากที่ปกติไม่ปวดท้องก็เริ่มปวดรุนแรงในช่วงเดือนสองเดือนแรกค่ะ พอกินครบกำหนด ประจำเดือนมาปกติได้2เดือนหลังจากนั้นก็หายไปเดือนนึง และจนถึงปัจจุบันนี้ประเดือนกลับมาไม่ปกติอีกครั้งแล้วค่ะ มาประมาณ11-13วัน แต่มาไม่เยอะมากค่ะ อาการอย่างนี้มีสิทธิ์เป็นอะไรได้บ้างคะ ขอบค่ะ
สวัสดีค่ะ การมีประจำเดือนมาไม่ปกตินั้น อาจมีสาเหตุมาจาก-ถุงน้ำหลายใบในรังไข่-ภาวะไข่ไม่ตก-เยื่อบุโพรงมดลูกเจริญผิดที่-มีพังผืดในมดลูก-มีเนื้องอกในมดลูกหรือรังไข่-โรคไทรอยด์-การมีน้ำหนักตัวมากหรือน้อยผิดปกติซึ่งการให้ได้การวินิจฉัยที่แน่นอน ควรพบสูตินรีแพทย์เพื่อตรวจภายในและอัลตราซาวน์หน้าท้องเพิ่มเติมการกินยาคุมจะช่วยปรับฮอร์โมนทำให้ประจำเดือนกลับมาเป็นปกติได้ชั่วคราว แต่ถ้าสาเหตุยังอยู่ และหยุดกินยาคุม ประจำเดือนก็จะไม่กลับมาเป็นปกติค่ะในกรณีนี้ที่เลือดออกติดต่อกันหลายวัน อาจทำให้มีอาการซีด เพลีย จากเสียเลือดมากได้ ควรรีบไปพบสูตินรีแพทย์ค่ะ